ഒറ്റപ്പാലം റെയില്വേ സ്റ്റേഷനില് ലിഫ്റ്റ് ഒരുങ്ങുന്നു ഒറ്റപ്പാലം: പ്ലാറ്റ്ഫോമുകളിലെത്താന് മേല്പ്പാലം കയറിയിറങ്ങി തളരുന്ന യാത്രക്കാര്ക്ക് ആശ്വാസമായി ഒറ്റപ്പാലം റെയില്വേ സ്റ്റേഷനില് ലിഫ്റ്റ് സംവിധാനം ഒരുങ്ങുന്നു. ഇരു പ്ലാറ്റ്ഫോമുകളെയും ബന്ധിപ്പിക്കുന്ന മേല്പാലത്തിന് സമീപമാണ് രണ്ടിടങ്ങളിലും ലിഫ്റ്റ് സ്ഥാപിക്കുന്നത്. ഇതിന് മുന്നോടിയായി ലിഫ്റ്റ് സ്ഥാപിക്കുന്നതിനുള്ള കെട്ടിട നിര്മാണം പുരോഗമിക്കുകയാണ്. പാലക്കാട്, ഷൊര്ണൂര് ജങ്ഷനുകള്ക്കുശേഷം ഏറ്റവും കൂടുതല് യാത്രക്കാരുള്ള സ്റ്റേഷന് എന്ന പരിഗണയിലാണ് ഒറ്റപ്പാലത്ത് ലിഫ്റ്റ് അനുവദിച്ചതെന്ന് അധികൃതര് പറഞ്ഞു. 40 ലക്ഷം വീതം രണ്ടിടങ്ങളിലെ ലിഫ്റ്റ് സംവിധാനത്തിന് 80 ലക്ഷം രൂപയാണ് ചെലവ് കണക്കാക്കുന്നത്. ഒരേസമയം 13 പേര്ക്ക് കയറാവുന്ന ലിഫ്റ്റുകളാണ് സ്ഥാപിക്കുക.കെട്ടിടം നിര്മാണം പൂര്ത്തിയാകുന്ന മുറക്ക് വൈദ്യുതി കണക്ഷന് സ്ഥാപിക്കുന്നതുള്പ്പെടെയുള്ള പ്രവൃത്തികള് റെയില്വേ വിഭാഗങ്ങളുടെ നേതൃത്വത്തില് നടക്കും. പാലക്കാട് ഡിവിഷനിലെ പാലക്കാട് സ്റ്റേഷനില് മൂന്ന് ലിഫ്റ്റുകളും സ്ഥാപിക്കാനും പദ്ധതിയുണ്ട്. കൂടാതെ തിരൂര്, കൊയിലാണ്ടി, കണ്ണൂര് സ്റ്റേഷനുകളില് ഓരോ ലിഫ്റ്റ് വീതവും സ്ഥാപിക്കും. റെയില്വേ ഭൂപടത്തില് മലബാറിെന്റ പ്രവേശന കവാടമായി അടയാളപ്പെടുത്തിയ ഒറ്റപ്പാലം സ്റ്റേഷന് നേരിടുന്ന അവഗണകള്ക്കിടയില് ലഭിച്ച ലിഫ്റ്റ് പദ്ധതിക്ക് തിളക്കമേറെയാണ്.